|  |  |  |  |
| --- | --- | --- | --- |
| BOSNA I HERCEGOVINA |  | | БОСНА И ХЕРЦЕГОВИНА |
| Brčko distrikt BiH | Брчко дистрикт БиХ |
| **SKUPŠTINA**  **KOMISIJA/POVJERENSTVO**  **ZA UPRAVU I FINANSIJE/FINANCIJE** | **СКУПШТИНА**  **КОМИСИЈА**  **ЗА УПРАВУ У ФИНАНСИЈЕ** |
| *Mladena Maglova 2, 76100 Brčko distrikt BiH, telefon i faks: 049/215-516* | | *Младена Маглова 2, 76100 Брчко дистрикт БиХ, тел. и факс: 049/215-516* | |

Број: 01.8-13-451/23

Брчко, 2. фебруара 2023. године

На основу чланова 40 и 54 Пословника о раду Скупштине Брчко дистрикта БиХ („Службени гласник Брчко дистрикта БиХ“ број 54/18 – пречишћени текст и бројеви 17/20 и 24/20), а у складу с члановима 31 и 32 Закона о извршењу буџета Брчко дистрикта Босне и Херцеговине за 2023. годину („Службени гласник Брчко дистрикта БиХ“ број 48/22), Комисија за управу и финансије Скупштине Брчко дистрикта БиХ на­­­ 42. редовној сједници одржаној 2. фебруара 2023. године, доноси

ОДЛУКУ

о начину расподјеле средстава за додјелу донација предсједника Скупштине Брчко дистрикта БиХ

**Члан 1**

**(Предмет)**

Овом одлуком утврђују се: надлежност за расподјелу средстава донација предсједника Скупштине Брчко дистрикта БиХ као једнократне помоћи физичким лицима, и удружењима и фондацијама, као и спонзорства, програм утрошка средстава, критеријуми за додјелу донација, комисија, начин додјеле, одлука о додјели донације, извјештавање, неприхватљиви трошкови и обрасци који су саставни дио ове одлуке.

**Члан 2**

**(Надлежност за додјелу средстава)**

Донације за једнократне помоћи и спонзорства додјељује предсједник Скупштине Брчко дистрикта БиХ (у даљем тексту: предсједник), одлуком, на основу програма утрошка средстава који усвоји Комисија за управу и финансије (у даљем тексту: програм).

**Члан 3**

**(Програм утрошка средстава)**

1. Расподјела средстава донација утврђује се програмом који на предлог предсједника доноси скупштинска Комисија за управу и финансије.
2. Обавезни елементи програма утрошка средстава су:

а) назив програма;

b) правни основ додјеле средстава;

c) начин додјеле средстава;

d) сврха програма утрошка;

е) критеријуми за расподјелу средстава;

f) висина средстава;

g) намјена средстава;

h) извори средстава;

i) назив корисника средстава;

ј) рок у којем средства морају бити утрошена;

k) начин и контрола утрошка средстава;

l) начин и рок извјештавања о утрошку примљених средстава;

m) поступање с додијељеним средствима која нису утрошена у прописаним роковима.

1. Средства донација не могу се додјељивати прије усвајања програма утрошка средстава.

**Члан 4**

**(Критеријуми за додјелу донација физичким лицима)**

1. Донација се може додијелити физичким лицима:
2. која се налазе у стању социјалне потребе;
3. за потребе лијечења;
4. као помоћ ученицима и студентима;
5. која својим радом дјелују у областима културног, спортског, научног или другог стваралаштва.
6. Социјалном потребом у смислу ове одлуке сматра се трајно или привремено стање у коме се налази одређено лице или породица проузроковано елементарном несрећом, општом економском кризом, психофизичким стањем појединца или другим разлозима који се не могу отклонити без помоћи заједнице.
7. Физичка лица из става 1 овог члана дужна су да уз захтјев (на прописаном обрасцу број 1) приложе доказ из кога произлази да испуњавају услове за додјелу донације и потврду банке о жиро рачуну.

Члан 5

(Критеријуми за додјелу донација удружењима и фондацијама)

(1) Донација удружењу и фондацији може да се додијели:

а) културним, спортским, научним, здравственим и другим удружењима и фондацијама за реализацију планираних активности, те за спонзорства, односно покровитељства, чији резултати и рад промовишу углед Дистрикта и

b) другим организацијама, удружењима и фондацијама за чији рад предсједник процијени да је од значаја и важности за интерес Дистрикта.

(2) Подносилац захтјева обавезно уз захтјев (на прописаном обрасцу број 2) прилаже:

1. актуелни извод из судског регистра који није старији од тридесет (30) дана;
2. копију потврде о регистрацији издате од надлежног органа;
3. план и програм рада за 2023. годину;
4. картон депонованих потписа или потврду банке о броју текућег рачуна, код које подносилац захтјева има отворен рачун;
5. увјерење, потврду, признање или било који други доказ из којег произлази да подносилац захтјева испуњава услове из става 1 овог члана;
6. потписану и овјерену изјаву о намјенски утрошеним средствима из претходне године (на прописаном обрасцу број 3);
7. потписану и овјерену изјаву да за исту сврху и намјену нису добијена средства нити поднесен захтјев за додјелу истих ни од једног другог буџетског корисника у текућој години (на прописаном обрасцу број 4).

**Члан 6 (Комисија)**

1. Предсједник именује комисију за разматрање захтјева, контролу и праћење извршења средстава донација и контролу извјештаја о утрошку средстава донација додијељених претходне године с циљем провјере да ли је за средства добијена у претходној години поднесен извјештај у складу с роком прописаним Законом о извршењу буџета Брчко дистрикта БиХ за 2022. годину и да ли су иста утрошена у складу с траженом намјеном.
2. Комисија из става 1 овог члана ће радити ван радног времена.

**Члан 7**

**(Начин додјеле)**

1. Комисија из члана 6 ове одлуке доставља предсједнику записник о испуњености услова прописаних овом одлуком.
2. Предсједник писмено потврђује избор корисника, те записник из става 1 овог члана доставља Сектору за административно-финансијске послове ради сачињавања одлуке и достављања исте предсједнику на потпис.

**Члан 8**

**(Износи донација)**

1. Донација физичким лицима не може бити већа од 500,00 КМ.
2. Донација удружењима и фондацијама не може бити већа од 7.000,00 КМ.
3. Износ донације је максимални износ додијељен кориснику у једној фискалној години.

**Члан 9**

**(Извјештавање)**

1. Удружења и фондације којима су додијељена средства донација дужни су да предсједнику Скупштине доставе извјештај о намјенском утрошку средстава у року од тридесет (30) дана од дана окончања пројекта, односно програма.
2. Удружења и фондације којима су додијељена средства донација која се не односе на пројекте, односно програме дужни су да поднесу извјештај о намјенском утрошку средстава додијељених у претходној години до дана подношења захтјева за нова средстава, а најкасније до 30. септембра текуће године за претходну годину.
3. Извјештај о утрошку средстава састоји се од текстуалног и финансијског дијела.
4. Текстуални дио извјештаја о утрошку средстава подноси се на прописаном обрасцу који је у прилогу ове одлуке (образац број 5).
5. Финансијски дио извјештаја о утрошку средстава састоји се од копија оригиналних рачуна с пратећим отпремницама и других прописаних рачуноводствених исправа, као и копија извода из банке на којима су видљиве промјене стања по основу приложених рачуна, вирмана или благајничких исплата као доказа да су плаћања извршена.
6. Удружење и фондација су дужни да чувају оригиналну финансијску документацију, те да је у случају потребе учине доступном за разматрање и контролу од стране Комисије из члана 6 ове одлуке, било ког другог лица које овласти предсједник Скупштине или било ког другог законом овлашћеног органа.
7. Уколико удружење или фондација не достави извјештај о утрошку средстава и не оправда додијељена средства у роковима прописаним ставовима 1 и 2 овог члана предсједник Скупштине ће затражити повраћај цјелокупног износа додијељених средстава на Јединствени рачун трезора Брчко дистрикта Босне и Херцеговине у року од тридесет (30) дана од дана када се писаним путем затражи повраћај средстава, у супротном се покреће поступак пред надлежним органом против удружења или фондације које није оправдало додијељена средства.
8. Удружења и фондације који су корисници донације, могу, уз оправдан разлог, одступити од планиране намјене утрошка средстава у максималном проценту од 15%, с тим да укупно добијени износ донације мора бити утрошен намјенски.

**Члан 10**

**(Неприхватљиви трошкови)**

Неприхватљиви трошкови су издаци за електричну енергију, телефонске услуге, услуге снабдијевања водом, канализационе услуге, услуге одвоза смећа, рачуноводствене услуге, банкарске провизије, трошкови закупа пословног простора и трошкови за капитална улагања.

**Члан 11**

**(Надлежност за контролу извјештаја о утрошку средстава)**

1. Контрола извјештаја о утрошку средстава донација је у надлежности комисије из члана 6 ове одлуке.
2. Комисија ће вршити контролу извјештаја о утрошку средстава на основу достављене документације, а по потреби, у сврху одлучивања о оправданости утрошених средстава може тражити додатну документацију, те вршити контролу на терену.
3. О извршеној контроли комисија из става 1 овог члана ће сачинити извјештај који ће доставити предсједнику Скупштине и Сектору за административно-финансијске послове.

**Члан 12**

**(Евиденције)**

1. Сектор за административно-финансијске послове Стручне службе Скупштине води евиденције корисника донација које предсједник Скупштине додјељује физичким лицима, удружењима и фондацијама.
2. Евиденцију из става 1 овог члана чини евиденција о додијељеним донацијама физичким лицима и евиденција о додијељеним донацијама удружењима и фондацијама.
3. Евиденција из става 1 овог члана састоји се од најмање сљедећих података:
4. име и презиме / назив корисника који је у текућој години био корисник донације;
5. назив, број и датум одлуке о додјели донације;
6. износ донације;
7. намјена коришћења донације;
8. извјештај о утрошку средстава (датум подношења извјештаја, податак о контроли извјештаја на основу извјештаја из члана 11 става 3 ове одлуке).

**Члан 13**

**(Обрасци)**

Обрасци из члана 4 става 3, члана 5 става 2 и члана 9 става 4 ове одлуке су саставни дио ове одлуке и чине га:

1. АНЕКС I – Образац број 1 – Захтјев за додјелу донације физичким лицима;
2. АНЕКС II – Образац број 2 – Захтјев за додјелу донације удружењима и фондацијама;
3. АНЕКС III – Образац број 3 – Изјава подносиоца захтјева о намјенском утрошку средстава донације;
4. АНЕКС IV – Образац број 4 – Изјава подносиоца захтјева да за исту сврху није добио донацију нити аплицирао за додјелу исте ни од једног другог буџетског корисника;
5. АНЕКС V – Образац број 5 – Текстуални дио извјештаја о утрошку средстава.

Члан 14

(Реализација одлука)

1. За реализацију одлука предсједника Скупштине задужују се Стручна служба Скупштине и Дирекција за финансије.
2. Стручна служба Скупштине ће водити евиденцију о утрошку и расположивости средстава донација, о чему ће извјештавати предсједника Скупштине.

**Члан 15**

**(Ступање на снагу)**

Ова одлука ступа на снагу даном доношења и биће објављена у Службеном гласнику Брчко дистрикта БиХ.

**П Р Е Д С Ј Е Д А В А Ј У Ћ И**

**КОМИСИЈЕ ЗА УПРАВУ И ФИНАНСИЈЕ**

**С е а д С о ф т и ћ**

**Анекс I – Образац број 1**

**Захтјев за додјелу донације физичким лицима**

|  |  |
| --- | --- |
| **Коме се подноси захтјев** | **Предсједнику Скупштине Брчко дистрикта БиХ** |
| **Име и презиме подносиоца захтјева** |  |
| Адреса |  |
| Контакт телефон / Адреса електронске поште |  |
| Број текућег рачуна и назив банке |  |
| **Опис намјене средстава за коју се подноси захтјев за донацију:** | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
|  | |
| **Укупан износ потребних средстава** |  |

Датум: \_\_\_\_\_\_\_\_\_\_\_\_\_\_\_\_ Потпис подносиоца захтјева

**\_\_\_\_**\_\_\_\_\_\_\_\_\_\_\_\_\_\_\_\_\_\_\_

**Анекс II – Образац број 2**

**Захтјев за додјелу донација удружењима и фондацијама**

|  |  |  |
| --- | --- | --- |
| **Назив удружења/фондације** |  | |
| **Подносилац захтјева / Овлашћено лице** |  | |
| Адреса сједишта удружења/фондације |  | |
| Контакт телефон / мејл |  | |
| Укупан број чланова удружења/фондације |  | |
| **Опис намјене средстава за коју се подноси захтјев за донацију:** | | |
| **Укупан износ потребних средстава** |  | |
| **Спецификација трошкова** | **Назив трошка** | **Износ средстава који ће се утрошити** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| Списак приложене документације којом се доказује испуњеност критеријума дефинисаних одлуком |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Датум: \_\_\_\_\_\_\_\_\_\_\_\_\_\_\_\_ Потпис овлашћеног лица

**М. П.** \_\_\_\_\_\_\_\_\_\_\_\_\_\_\_\_\_\_\_

**АНЕКС III – Образац број 3**

**Изјава**

**подносиоца захтјева о намјенском утрошку средстава донације**

Ја, нижепотписани \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(име и презиме)*, с личном картом број: \_\_\_\_\_\_\_\_\_\_\_\_ издатом од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у својству представника удружења/фондације \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести положај, назив удружења/фондације)*, ИД број: \_\_\_\_\_\_\_\_\_\_\_\_\_\_\_\_\_\_, чије сједиште се налази у \_\_\_\_\_\_\_\_\_\_\_\_\_\_\_\_\_\_\_\_ *(град/опшина)*, на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(улица и број)*, као подносилац захтјева за додјелу донације коју додјељује предсједник Скупштине Брчко дистрикта БиХ у поступку расподјеле средстава предвиђених за донације у буџету Брчко дистрикта БиХ за 2023. годину, под пуном материјалном и кривичном одговорношћу:

**И З Ј А В Љ У Ј Е М**

Удружење/фондација \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које/коју представљам је намјенски утрошило/утрошила средства која су му додијељена од буџетских корисника из буџета Брчко дистрикта БиХ претходне године за реализацију програма, пројеката и активности.

Изјаву дао:

\_\_\_\_\_\_\_\_\_\_\_\_\_\_\_\_\_\_\_\_

Мјесто и датум давања изјаве:

\_\_\_\_\_\_\_\_\_\_\_\_\_\_\_\_\_\_\_\_

Потпис и печат надлежног органа:

\_\_\_\_\_\_\_\_\_\_\_\_\_\_\_\_\_\_\_\_ М. П.

­

**Анекс IV – Образац број 4**

**Изјава**

подносиоца захтјева да за исту сврху није добио донацију нити аплицирао за додјелу исте ни од једног другог буџетског корисника

Ја, нижепотписани \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(име и презиме)*, са личном картом број: \_\_\_\_\_\_\_\_\_\_\_\_ издатом од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у својству представника удружења/фондације \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести положај, назив удружења)*, ИД број: \_\_\_\_\_\_\_\_\_\_\_\_\_\_\_\_\_\_\_\_\_\_\_, чије сједиште се налази у \_\_\_\_\_\_\_\_\_\_\_\_\_\_\_\_\_\_\_\_ *(град/опшина)*, на адреси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(улица и број)*, као подносилац захтјева за додјелу донације коју додјељује предсједник Скупштине Брчко дистрикта БиХ у поступку расподјеле средстава предвиђених за донације у буџету Брчко дистрикта БиХ за 2023. годину, под пуном материјалном и кривичном одговорношћу:

**И З Ј А В Љ У Ј Е М**

Удружење/фондација \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које/коју представљам није за намјену за коју подноси захтјев за додјелу донације предсједнику добило/добила из текућег буџета средства, нити аплицирало/аплицирала за додјелу исте ни од једног буџетског корисника.

Изјаву дао:

\_\_\_\_\_\_\_\_\_\_\_\_\_\_\_\_\_\_\_\_

Мјесто и датум давања изјаве:

\_\_\_\_\_\_\_\_\_\_\_\_\_\_\_\_\_\_\_\_

Потпис и печат надлежног органа:

\_\_\_\_\_\_\_\_\_\_\_\_\_\_\_\_\_\_\_\_ М. П.

**Анекс V – Образац број 5**

Текстуални дио извјештаја о утрошку средстава донација

|  |  |  |
| --- | --- | --- |
| **Коме се подноси извјештај** | **Предсједнику Скупштине Брчко дистрикта БиХ** | |
| **Назив удружења/фондације** |  | |
| **Подносилац извјештаја / Овлашћено лице** |  | |
| Адреса |  | |
| Контакт телефон / мејл |  | |
| Број и датум одлуке о одобравању исплате новчаних средстава |  | |
| **Укупан износ додијељених средстава** |  | |
| **Укупан износ утрошених средстава** |  | |
| **Спецификација трошкова** | **Назив трошка** | **Износ утрошених средстава** |
|  |  |
|  |  |
|  |  |
|  |  |
|  |  |
| **Списак приложене документације** Као прилог овом извјештају потребно је доставити копије рачуна, уговора, одлука и друге документације на основу које су вршена плаћања, као и копије извода из банке, вирмана или благајничких исплата као доказа да је плаћање извршено. |  |  |
|  |  |
|  |  |
|  |  |
|  |  |
|  |  |

Датум: \_\_\_\_\_\_\_\_\_\_\_\_\_\_\_\_ Потпис овлашћеног лица

**М. П.** \_\_\_\_\_\_\_\_\_\_\_\_\_\_\_\_\_\_\_